Заза мехкаршца шовданехь а йолуш, малх буза Хуллол дехьа лахбелча, ц1еххьана говрийн бергийн дур хезира. Дукха хьолахь обарг Гехий, Тамий, Ахьмад цхьане вог1ура хийистте. Шовдана кхоччушехьа хаьхкина йог1учу говрашкара охьалелхара уьш. 1емина долу дой, цу минотехь совцура. Дуьрста хецна йоллушехьа, дена уллохь лаьттара. Гаъ т1е куьг тоьхча, гена а ца болуш, бажа х1уттура х1ораннен дин. Оцу сурто дегнаш ловзадохура мехкарийн. Х1оранна уьш шегий-шегий бистхила лаьара.